Държавен вестник, бр. 22, 2014 г., стр. 9

БРОЙ  22	
Д Ъ Р Ж А В Е Н  В Е С Т Н И К 	
СТР.  9  
(3) Заявлението по ал. 1 включва и не­
техническо резюме на описанието по ал. 2.
(4) Операторите на нови инсталации подават 
заявлението по ал. 1 не по-късно от:
1. три месеца след получаване на разре­
шението за строеж;
2. шест месеца преди промяна на характе­
ристиката или функционирането на действаща 
инсталация или увеличаване на нейния капа­
цитет, когато тази промяна води до включване 
на инсталацията в обхвата на приложение 
№ 1, ако преди промяната инсталацията не 
попада в обхвата на това приложение.
(5) Със заявлението по ал. 1 операторът 
представя доказателства за изпълнението на 
изискванията на глава шеста, раздел III и 
глава седма, раздел II от Закона за опазване 
на околната среда и посочва техните иденти­
фикационни данни.
(6) При промяна на оператора на инстала­
ции новият оператор поема правата и задъл­
женията съгласно разрешителното и е длъжен 
в 7-дневен срок от настъпване на промяната 
да информира изпълнителния директор на 
ИАОС, който актуализира разрешителното.
Чл. 33. (1) Разрешителното за емисии на 
парникови газове съдържа:
1. име и адрес на оператора – физическо 
лице, съответно наименование, ЕИК/Булстат 
номер, седалище и адрес на управление на 
оператора – юридическо лице, както и други 
данни, посочени в наредбата по чл. 5, т. 1;
2. описание на инсталацията, нейните ос­
новни параметри и на емисиите на парникови 
газове, които се отделят от нея;
3. план за мониторинг, изготвен в съот­
ветствие с наредбата по чл. 5, т. 1;
4. изискванията за докладване в съответ­
ствие с наредбата по чл. 5, т. 2;
5. задължение за предаване на квоти, равни 
на общото количество емисии от инсталацията 
за всяка календарна година, верифицирано 
в съответствие с наредбата по чл. 5, т. 2, в 
рамките на 4 месеца след приключване на 
съответната календарна година.
(2) Изпълнителният директор на ИАОС 
издава разрешителното по ал. 1 в тримесечен 
срок от датата на получаване на заявлението 
на оператора по чл. 32, ал. 1.
(3) Компетентният орган отказва да издаде 
разрешителното по ал. 1, когато:
1. операторът на инсталацията е подал не­
пълно заявление по чл. 32, ал. 1 и в 14-дневен 
срок не го допълни съгласно указанията на 
компетентния орган;
2. според съдържанието на подаденото 
заявление операторът не може да осигури 
необходимия мониторинг и докладване;
3. операторът не разполага с документи, 
доказващи изпълнението на изискванията на 
глава шеста, раздел III и глава седма, раздел II 
от Закона за опазване на околната среда.
Чл. 34. (1) Изпълнителният директор на 
ИАОС преразглежда разрешителното за еми­
сии на парникови газове по реда на наредбата 
по чл. 5, т. 1 при настъпване на всяка промяна 
по ал. 2, както и при настъпили промени в 
нормативната уредба по ограничаване изме­
нението на климата.
(2) Оператор на инсталация, притежаващ 
разрешително за емисии на парникови газове, 
е длъжен да уведоми компетентния орган по 
ал. 1 при всеки случай на:
1. планирана или реално настъпила промя­
на в работата на инсталацията, включително:
а) характеристиката и/или функционира­
нето на инсталацията;
б) капацитета на инсталацията;
2. промяна в самоличността на оператора 
на инсталацията;
3. прекратяване дейността на инсталацията.
(3) След преразглеждането на разреши­
телното изпълнителният директор на ИАОС 
актуализира, издава ново или отменя разре­
шителното.
(4) Изпълнителният директор на ИАОС 
отменя разрешителното за емисии на пар­
никови газове в случай на прекратяване дей­
ността на инсталацията, както и в случаите 
на констатирано неизпълнение на условията 
на разрешителното за емисии на парникови 
газове.
(5) Прекратяване дейността на инсталаци­
ята е налице, когато:
1. инсталацията не работи и подновяването 
на експлоатацията є е технически невъзможно;
2. инсталацията не работи и операторът не 
може да докаже, че нейната експлоатация ще 
бъде подновена в рамките на 6 месеца; пери­
одът по предходното изречение е 18 месеца, 
ако операторът докаже, че инсталацията не 
може да поднови дейността си в рамките на 6 
месеца поради действие на непреодолима сила.
(6) Дейността на инсталацията не е прекра­
тена в случая по ал. 5, т. 2 по отношение на 
инсталации, които се държат в резерв или в 
режим на готовност, и на инсталации, които 
се експлоатират по сезонен график, ако са 
изпълнени едновременно следните условия:
1. операторът има разрешително за емисии 
на парникови газове, както и всички други 
разрешителни, издадени по реда на друг закон;
2. технически е възможно да се започне 
експлоатация, без да се правят физически 
промени в инсталацията;
3. в инсталацията се провеждат редовно 
ремонти.